
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1266 

17 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας (Ο.Ε.Υ.) του Δημοτικού Ωδείου Λαμίας. 1 

Υπερωριακή απασχόληση Β' εξαμήνου 2004 για τους 
υπαλλήλους της Νομαρχιακής Αυτοδιοίκησης 
Καρδίτσας που θα ασχοληθούν με τον ποιοτικό και 
ποσοτικό έλεγχο των νωπών και μεταποιημένων γε¬ 


ωργικών προϊόντων. 2 

Καθιέρωση υπερωριακής εργασίας σε υπαλλήλους 
του Δήμου Γόννων Ν. Λάρισας, για το οικονομικό 

έτος 2004. 3 

Καθιέρωση υπερωριακής εργασίας για το μόνιμο προ¬ 
σωπικό του Δήμου Καλλιθέας Ν. Αττικής. 4 

Καθιέρωση υπερωριακής απασχόλησης υπαλλήλου 
του Δήμου Μακρακώμης Νομού Φθιώτιδας για το 

έτος 2004. 5 

Καθιέρωση υπερωριακής εργασίας στους μόνιμους 
υπαλλήλους του Γ' Κ.Α.Π.Η. Δήμου Ρεθύμνης για 
το έτος 2004. 6 


ΑΠΟΦΑΣΕΙ Σ 

Αριθ. 10910 (1) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) του Δημοτικού Ωδείου Λαμίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 12 του Ν. 1188/1981 (ΦΕΚ Α'204), όπως τροποποιή¬ 
θηκαν και συμπληρώθηκαν μεταγενέστερα, 
β) 198παρ. 3του Π.Δ/τος410/95 (Δ.Κ.Κ). 
γ)7παρ. Ιθτου ν. 2307/1995 (ΦΕΚ Α' 113) και 14 παρ. 1 
και 2του Ν. 2399/1996 (ΦΕΚΑ'90) - μεταβίβαση αρμοδιο¬ 
τήτων Νομάρχη σε Περιφερειακό Διευθυντή και Γενικό 
Γραμματέα Περιφέρειας, αντίστοιχα. 

δ) 6 παρ. 10 του Ν. 2503/1997 (ΦΕΚ Α' 107) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

ε) 14 καιεπ. του Β.Δ/τος 16/1966 (ΦΕΚ Α' 7) «Περί ιδρύ- 
σεως μουσικών ιδρυμάτων, όπως ισχύει». 


δ) 27 του Ν. 2081/1992 (ΦΕΚ Α' 154), με το οποίο προ¬ 
στέθηκε νέο άρθρο 29Α στο Ν. 1558/1985 (ΦΕΚ Α' 137), 
σχετικά με τον έλεγχο των δαπανών που προκαλού ν οι κα¬ 
νονιστικές διοικητικές πράξεις. 

2. Τοαπό 11-10-1938Β.Δ. (ΦΕΚΑ'385),περίσυστάσεως 
του Δημοτικού Ωδείου Λαμίας, όπως ισχύει μέχρι σήμερα. 

3. Την υπ’ αριθ. 25873/26.9.1985 απόφαση του Νομάρ¬ 
χη Φθιώτιδας, με την οποία εγκρίθηκε ο Οργανισμός Εσω¬ 
τερικής Υπηρεσίας του Δημοτικού Ωδείου Λαμίας (ΦΕΚ Β' 
685/31.10.1985). 

4. Την υπ’ αριθ. 11/14.10.2004 απόφαση του Διοικητικού 
Συμβουλίου Νομικού Προσώπου, περίτροποποίησηςτου 
Ο.Ε.Υ. αυτού. 

5. Την υπ’ αριθ. 184/26.5.2004 απόφαση του Δημοτικού 
Συμβουλίου Δήμου Λαμιέων, στην οποία διατυπώνεται η 
σύμφωνη γνώμη του σχετικά με την τροποποίηση του 
ανωτέρω Ο.Ε.Υ. 

6. Τη γνώμη του Υπηρεσιακού Συμβουλίου υπαλλήλων 
ΟΤΑ Νομού Φθιώτιδας, περί τροποποίησης του Ο.Ε.Υ. 
του Νομικού Προσώπου που διατυπώνεται στο αριθ. 
4/2004 πρακτικό του (αριθ. γνωμοδότησης 9/2004). 

7. Την υπ’ αριθ. 1100/11.2.1998 απόφασή μας, περί με¬ 
ταβίβασης δικαιώματος υπογραφής «Με Εντολή Γενικού 
Γ ραμματέα Περιφέρειας», στον Τμηματάρχη Τοπικής Αυ¬ 
τοδιοίκησης Α' βαθμού, που δημοσιεύθηκε στο ΦΕΚ Β' 
179/25.2.1998, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
(Ο.Ε.Υ.) του Δημοτικού Ωδείου Λαμίας, που εγκρίθηκε με 
την υπ’ αριθ. 25873/26.9.1985 απόφαση του Νομάρχη 
Φθιώτιδας, ο οποίος μετά την τροποποίησή του, έχει ως 
ακολούθως. 

ΓΕΝΙΚΗ ΔΙΑΤΑΞΗ 
Άρθρο 1 

1. Το Δημοτικό Ωδείο Λαμίας που ιδρύθηκε με την υπ’α- 
ριθ. 407/3.9.1938 απόφαση της Διοικούσης Επιτροπής 
του Δήμου Λαμιέων και συστάθηκε δυνάμει του από 
11.10.1938 Β. Διατάγματος που δημοσιεύθηκε στο ΦΕΚ 
385/10.11.1938, αποτελεί Νομικό Πρόσωπο Δημοσίου Δι¬ 
καίου του Δήμου Λαμιέων παροχής Μουσικής Παιδείας 
και διέπεται τόσο από τις διατάξεις του άρθρου 187 του 
Δ.Κ.Κ. (ΠΔ 323/1989) όσο και από το Β.Δ. 16/1966 καθώς 
και από τα άρθρα 60-287 του Β.Δ. της 11.10.1957 περί κυ- 
ρώσεωςτου Εσωτερικού Κανονισμού του Ωδείου Θεσσα¬ 
λονίκης σύμφωνα μετά άρθρα 1 και 3του Ν. 299/1976. 

2. Το προσωπικό του ΔΩΛ διέπεται από τις διατάξεις του 
Κώδικα καταστάσεως Δημοτικών και Κοινοτικών Υπαλλή- 

λων που ισχύουν κάθε φορά καθώς επίσης και από τα άρ¬ 
θρα 14,15,16 και 17του Β.Δ. 16/1966 που σύμφωνα με το 
άρθρο 3 παρ. 2 του Ν. 299/1976 ισχύει για άλατα Μουσι¬ 
κά Ιδρύματα που λειτουργούν στην Ελλάδα εκτός από το 
Κρατικό Ωδείο Θεσσαλονίκης. 

ΚΕΦΑΛΑΙΟ ΠΡΩΤΟ 
ΣΥΓΚΡΟΤΗΣΗ ΥΠΗΡΕΣΙΩΝ 

Άρθρο 2 

Το Δημοτικό Ωδείο συγκροτείται από τις εξής υπηρε¬ 
σίες: 

1. Από το Τμήμα Διοικητικό και Οικονομικό 

2. Απάτη Διεύθυνση Μουσικής Εκπαίδευσης 

Άρθρο 3 

Οι Διοικητικές και Οικονομικές υπηρεσίες αποτελού¬ 
νται από το Τμήμα Διοίκησης και Οικονομικής Διαχείρισης 
που περιλαμβάνει: 

Α. Το Γραφείο Διοικητικού Συμβουλίου. 

Β. Το Γραφείο Προσωπικού. 

Γ. Το Γ ραφείο Μητρώου Μαθητών - Σπουδαστών. 

Δ. Το Γ ραφείο Επικοινωνίας - Πληροφόρησης και Δημο¬ 
σίων Σχέσεων. 

Ε. Το Γ ραφείο Λογιστηρίου και Προϋπολογισμού. 

ΣΤ .Το Γραφείο Ειδικού Ταμείου (άρθρα 184παρ. 1,187 
παρ. 4και211 παρ. 2του Π.Δ. 323/1989). 

Τ α παραπάνω γραφεία δεν είναι αυτοτελή με την έννοια 
του άρθρου 9 παρ.4του Ν. 1586/1986. 

Άρθρο 4 

Η Διεύθυνση Μουσικής Εκπαίδευσης αποτελείται από 
Σχολές και Τμήματα Σχολών ως εξής, όπως ορίζονται από 
το άρθρο 9 του Β.Δ. 16/1966. 

1. Σχολή Ανωτέρων Θεωρητικών Μαθημάτων μετά εξής 
μη αυτοτελή τμήματα: 

α. Τμήμα Ωδικής 
β. Τμήμα Αρμονίας 
γ. Τμήμα Ενοργάνωσης 
δ. Τμήμα Ενορχήστρωσης 
ε. Τμήμα Αντίστιξης και Φυγής 
στ.Τμήμα Σύνθεσης 

2. Σχολή Ενόργανης Μουσικής μετά Τμήματα: 
α. Πληκτών οργάνων 

β. Εγχόρδων οργάνων 
γ. Πνευστών οργάνων 
δ. Κρουστών οργάνων 

3. Σχολή Φωνητικής Μουσικής και Μελοδραματικής Τέ¬ 
χνης με τμήματα 

α. Μονωδίας 
β. Μελοδραματικής 

4. Σχολή Βυζαντινής μουσικής 

5. Σχολή Ελληνικής Παραδοσιακής Μουσικής 

6. Σχολή Διεύθυνσης Χορωδίας 

7. Σχολή Διεύθυνσης Συμφωνικής Ορχήστρας 

8. Προωδιακή Σχολή 

9. Σχολή Μπαλλέτου 

ΚΕΦΑΛΑΙΟ ΔΕΥΤΕΡΟ 
ΔΙΑΡΘΡΩΣΗ ΘΕΣΕΩΝ 

Το προσωπικό του Δημοτικού Ωδείου διακρίνεται σε Δι¬ 
οικητικό και Εκπαιδευτικό .Οι θέσεις του κατατάσσονται 
σε κατηγορίες ,κλάδους και βαθμούς σύμφωνα με το άρ¬ 
θρο 34 του Ν. 2190/1994. 


Άρθρο 5 

I. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1. Κατηγορία ΠΕ 

Κλάδος ΠΕΙ Διοικητικού - Οικονομικού 

Μια (1) θέση ΠΕΙ κλάδου Διοικητικού - Οικονομικού με 
βαθμούς Δ', Γ', Β', Α' σύμφωνα με το άρθρο 34 του Ν. 
2190/1994. 

2. Κατηγορία ΔΕ 

Κλάδος ΔΕΙ Διοικητικού 

Τρεις (3) θέσεις ΔΕΙ κλάδου Διοικητικού με βαθμούς Δ', 
Γ', Β', Α' σύμφωνα με το άρθρο 34 του Ν. 2190/1994. 

3. Κατηγορία ΥΕ 

Α) Κλάδος ΥΕ1 Κλητήρων - Θυρωρών, Γ ενικών Καθηκό¬ 
ντων (άρθρο 17παρ. 12του Ν. 1586/1984.) 

Δύο (2) θέσεις ΥΕ κλάδου με βαθμούς Ε', Δ', Γ, Β' σύμ¬ 
φωνα με το άρθρο 34 του Ν. 2190/1994. 

Β) Κλάδος ΥΕ 16 

Προσωπικό Καθαριότητας (άρθρο 16 Π.Δ. 22/1990 ΦΕΚ 
7/1990) 

Δύο (2) θέσεις καθαριστριών με βαθμούς Ε', Δ', Γ', Β' 
σύμφωνα με το άρθρο 34 του Ν. 2190/1994. 

II. ΠΡΟΣΩΠΙΚΟ ΙΔΙΩΤΙΚΟΥΔΙΚΑΙΟΥΟΡΙΣΜΕΝΟΥΧΡΟΝΟΥ 

Κατηγορία ΥΕ δύο (2) θέσεις. 

Κατηγορία ΔΕ δύο (2) θέσεις. 

Ως Προϊστάμενος του Διοικητικού και Οικονομικού Τμή- 
ματος επιλέγεται υπάλληλος Α' βαθμού και αν δεν υπάρ¬ 
χει υπάλληλος με το βαθμό αυτό, επιλέγεται υπάλληλος 
με Β' βαθμό προσωρινά έως ότου καταστεί δυνατή η επι¬ 
λογή υπαλλήλου Α' βαθμού. 

Επιτρέπεται η πρόσληψη προσωπικού οποιαδήποτε ει¬ 
δικότητας με σύμβαση εργασίας ορισμένου χρόνου σύμ¬ 
φωνα με τις διατάξεις του ΟΤΑ που ισχύουν κάθε φορά. 

Σε εξαιρετικές περιπτώσεις αδυναμίας εκτέλεσης οποι¬ 
αδήποτε εργασίας από τις Υπηρεσίες του ΔΩΛ ο Πρόε¬ 
δρος μπορεί να συνάπτει σύμβαση έργου με φυσικά πρό¬ 
σωπα για την απ’ ευθείας ανάθεση εκτέλεσης των εργα¬ 
σιών αυτών. Για την αναγκαιότητα σύναψης της σύμ¬ 
βασης αποφαίνεται το Διοικητικό Συμβούλιο με πράξη 
που εγκρίνεται από το Δημοτικό Συμβούλιο και το Νο¬ 
μάρχη. Για να εφαρμοστούν αυτά που ορίζονται στην πα¬ 
ράγραφο αυτή απαιτείται η εγγραφή στον προϋπολογι¬ 
σμό σχετικής πίστωσης. 

Άρθρο 6 

Σύμφωνα μετο άρθρο 14του Π.Δ. 16/1966το διδακτικό 
προσωπικό του Δημοτικού Ωδείου αποτελείται από τον 
Διευθυντή, τους Καθηγητές και τους δασκάλους. Τα προ¬ 
σόντα του Διευθυντή και του λοιπού διδακτικού προσωπι¬ 
κού καθορίζονται από τις διατάξεις των άρθρων 15 και 16 
του ως άνω Β.Δ. 

Άρθρο 7 

ΘΕΣΕΙΣ ΔΙΔΑΚΤΙΚΟΥ ΠΡΟΣΩΠΙΚΟΥ 

1. Κατηγορία ΠΕ 

Κλάδος ΠΕ10 Καθηγητών 

α) Μια (1) θέση Διευθυντή με βαθμούς Γ, Β', Α' και μετά 
τυπικά προσόντα που ορίζονται στο άρθρο 15παρ. Ιατου 
Β.Δ. 16/1966. 

β) Δέκα πέντε (15) θέσεις καθηγητών με βαθμούς Γ, Β', 
Α' και με τα τυπικά προσόντα που ορίζονται στο άρθρο 16 
παρ. 1 α του Β.Δ. 16/1966. 

2. Κατηγορία ΤΕ 

Κλάδος ΤΕ 15 Διδασκάλων 

Είκοσι τρεις (23) θέσεις διδασκάλων με βαθμούς Δ', Γ, 
Β', Α' και με τα τυπικά προσόντα που ορίζονται στο άρθρο 
16 παρ. 1 Β του Β.Δ. 16/1966. 

ΚΕΦΑΛΑΙΟ ΤΡΙΤΟ 

ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ ΤΩΝ 
ΔΙΟΙΚΗΤΙΚΩΝ ΥΠΗΡΕΣΙΩΝ ΤΟΥ ΔΩΛ 

Άρθρο 8 

Το Τμήμα Διοικήσεως και Οικονομικής Διαχείρισης 
ασκεί δια των επιμέρους Γραφείων του, τις παρακάτω αρ¬ 
μοδιότητες: 

1. Το Γραφείο Διοικητικού Συμβουλίου 

α) Επιμελείται για την συγκέντρωση των θεμάτων που 
πρέπει να συζητηθούν από το Διοικητικό Συμβούλιο και σε 
συνεννόηση με τον Πρόεδρο ή Γραμματέα του Διοικητι¬ 
κού Συμβουλίου καταρτίζει την ημερήσια διάταξη την 
οποία κοινοποιεί στα μέλη του Διοικητικού Συμβουλίου 
για συνεδρίασή του. 

β) Τηρεί τα Πρακτικά των συνεδριάσεων τα οποία κατα¬ 
χωρεί σε ειδικό βιβλίο, καταρτίζει τις λαμβανόμενες απο¬ 
φάσεις και μεριμνά για την επικύρωσή τους. 

Για τις παραπάνω ενέργειες εφαρμόζει τις διατάξεις 
του Δημοτικού και Κοινοτικού Κώδικα που ισχύουν για 
τους Δήμους, οι οποίες εφαρμόζονται Π.Δ. 76/1985 και 
στις τροποποιήσεις αυτού. 

γ) Παραλαμβάνει τα εισερχόμενα έγγραφα, αιτήσεις 
κ.λ.π. τα οποία καταχωρεί στο βιβλίο Πρωτοκόλλου και 
αφού τα θέσει υπόψη του Προέδρου τα κατανέμει στα 
Γ ραφεία κατά λόγω αρμοδιότητας αυτών. 

δ) Διεξάγει την αλληλογραφία και τηρεί το αρχείο των 
διαταγών εγγράφων καθώς και των αποφάσεων του Διοι¬ 
κητικού Συμβουλίου τη σφραγίδα του Ωδείου και το αρ¬ 
χείο των τευχών της Εφημερίδας της Κυβερνήσεως. 

ε) Ενημερώνει τον Πρόεδρο για τα θέματα που αφο¬ 
ρούν στη Διοικητική λειτουργία του Ωδείου και μεριμνά 
για την εφαρμογή των εντολών και υποδείξεων αυτού. 

στ) Καταρτίζει τις διακηρύξεις για την προμήθεια ειδών 
και διενεργεί τους διαγωνισμούς που πραγματοποιούνται 
με απόφαση του Διοικητικού Συμβουλίου ή του Προέδρου. 

2. Γ ραφείο Προσωπικού 

α) Τηρείτους ατομικούς φακέλους όλουτου Προσωπικού 
του Ωδείου σύμφωνα με τις διατάξεις του Κώδικα Δημοτι¬ 
κών και Κοινοτικών Υπαλλήλων που ισχύουν κάθε φορά. 

β) Επιμελείται για τη σύνταξη των εκθέσεων υπηρεσια¬ 
κής ικανότητας, για την κατάρτιση πινάκων καθώς επίσης 
παρακολουθεί τα θέματα της υπηρεσιακής κατάστασης 
των υπαλλήλων του Ωδείου. 

γ) Εκδίδει τις αποφάσεις του Προέδρου που ρυθμίζουν 
θέματα προαγωγών μισθολογικής εξέλιξης, κανονικών ή 
αναρρωτικών αδειών όλου του προσωπικού. 

δ) Μεριμνά για την εφαρμογή των διατάξεων της Νομο¬ 
θεσίας των Δημοτικών και Κοινοτικών υπαλλήλων καθώς 
και της συνταξιοδοτικής νομοθεσίας παρακολουθεί τις 
τροποποιήσεις αυτής καθώς και τις αποφάσεις και εγκυ¬ 
κλίους των αρμόδιων Υπουργείων και Αρχών που ρυθμί¬ 
ζουν θέματα σχετικά με τα παραπάνω αντικείμενα. 

ε) Εκδίδει πιστοποιητικά της Υπηρεσιακής κατάστασης 
των συνταξιοδοτημένων υπαλλήλων και προωθεί τα σχε¬ 
τικά δικαιολογητικά στο Γενικό Λογιστήριο του Κράτους 
για τον κανονισμό της συντάξεως καθώς και του σχετικού 
βοηθήματος από το ΤΑΔΚΥ. 

στ) Καταρτίζει τις συμβάσεις για το προσωπικό που 
προσλαμβάνεται με σχέση εργασίας ιδιωτικού δικαίου και 
παρακολουθεί τη σχετική νομοθεσία που διέπειτην κατη¬ 
γορία αυτή του προσωπικού. 

3. Γ ραφείο Μητρώου - Σπουδαστών - Μαθητών 

α) Τηρεί το Μητρώο Μαθητών (μαθητολόγιο) στο οποίο 
καταχωρούνταιτα στοιχεία των μαθητών, τη σχολή που πα¬ 


ρακολουθεί ο καθένας από αυτούς, τη χρονολογία εγγρα¬ 
φής του, την επίδοση, τις παρατηρήσεις των καθηγητών ή 
των δασκάλων, την κανονική φοίτηση και κάθε άλλο στοι¬ 
χείο που ήθελε κριθεί από τον Διευθυντή εκπαίδευσης. 

β) Τηρεί επίσης τα ατομικά βιβλιάρια σπουδών κάθε μα¬ 
θητή,στα οποία περιλαμβάνονται αναλυτικά οι βαθμοί 
στα γενικά και ειδικά μαθήματα, οι απουσίες που σημειώ¬ 
νει και οι κρίσεις του καθηγητή ή του δασκάλου. 

γ) Γνωστοποιεί τα προγράμματα μαθημάτων των σχο¬ 
λών, τις διάφορες αποφάσεις της διοίκησης και ανακοι¬ 
νώσεις του Διευθυντή ή του διδακτικού προσωπικού που 
ρυθμίζουν θέματα φοίτησης των μαθητών και διδασκομέ- 
νων μαθημάτων και παρέχει διάφορες πληροφορίες και 
διευκρινίσεις στους ενδιαφερομένους. 

δ) Ενημερώνει το Σύλλογο Γονέων των μαθητών σε θέ¬ 
ματα που αφορούν τη φοίτηση,τα μαθήματα και σε άλλα 
γενικά ή ειδικότερα αντικείμενα. 

ε) Το Γ ραφείο αυτό αποτελείτο συνδετικό κρίκο των σχο¬ 
λών του Ωδείου με τους μαθητές και τους γονείς ή τους κη¬ 
δεμόνες τους, σε θέματα που αφορούν στη φοίτηση, παρα¬ 
κολούθηση,στην πρόοδο και σε άλλα γενικότερα ή επί μέ¬ 
ρους θέματα της παρεχόμενης μουσικής εκπαίδευσης. 

4. Γ ραφείο Επικοινωνίας Πληροφόρησης και Δημοσίων 
Σχέσεων. 

α) Επιμελείται για την οργάνωση των μουσικών καλλιτε¬ 
χνικών κ.λπ., εκδηλώσεων που προγραμματίζει η Διοίκη¬ 
ση του Ωδείου,προβαίνει σε σχετικές ανακοινώσεις για 
την γνωστοποίηση τους καιπαρέχειτις απαραίτητες πλη¬ 
ροφορίες. 

β) Ενημερώνειτους πολίτες σε θέματα σχετικά μετις σχο¬ 
λές και τους υποδεικνύει να επικοινωνούν με το αρμόδιο 
Γ ραφείο ή τμήμα Σχολής για ειδικότερη πληροφόρηση. 

γ) Παρακολουθεί τη βιβλιοθήκη του Ωδείου και μεριμνά 
για την καταχώρηση των βιβλίων,συγγραμμάτων,περιοδι¬ 
κών κ.λπ., σε ειδικό βιβλίο. 

δ) Παρακολουθεί τα δημοσιεύματα του τύπου που ανα- 
φέρονται σε θέματα του Ωδείου, ενημερώνει τον Πρόε¬ 
δρο ή τον Γ ραμματέα και μεριμνά για τη δημοσίευση απα¬ 
ντήσεων ή ανακοινώσεων της Διοίκησης. 

ε) Με απόφαση ή εντολή του Π ροέδρου, ύστερα από ει¬ 
σήγηση του Προϊσταμένου τμήματος, μπορεί να ανατίθε¬ 
νται εργασίες και άλλων Γ ραφείων του τμήματος. 

5. Γ ραφείο Λογιστηρίου και Προϋπολογισμού. 

Στην αρμοδιότητα του Γ ραφείου αυτού ανάγεται: 

α) Η εκτέλεση κάθε εργασίας που αφορά την κατάρτιση 
του σχεδίου του Προϋπολογισμού εσόδων και εξόδων 
του Δ.Ω.Λ. και των εκθέσεων που συνοδεύουν αυτόν σύμ¬ 
φωνα με τις διατάξεις των άρθρων 184 έως 191 του Δη¬ 
μοτικού και Κοινοτικού Κώδικα. 

β) Παρακολουθεί την πορεία των πιστώσεων των εσό¬ 
δων και εξόδων και μεριμνά για την έγκαιρη ενίσχυση εκεί¬ 
νων που κρίνονται ανεπαρκείς κατά την εκτέλεση του 
Προϋπολογισμού, εισηγούμενοςτηντροποποίηση αυτού 
σύμφωνα με τα άρθρα 6 έως 8 του από 15.6.1959 Β.Δ. 
«Περί οικονομικής διοικήσεως και λογιστικού των Δήμων 
και Κοινοτήτων». 

γ) Ενεργεί την πράξη εκκαθάρισης των δαπανών με την 
οποία αναγνωρίζεται η οφειλή του ΔΩΛ ως νόμιμη καθώς 
επίσης και την εκκαθάριση των αποδοχών του προσωπι¬ 
κού και στη συνέχεια εκδίδει τα χρηματικά εντάλματα 
εφαρμόζοντας τις διατάξεις των άρθρων 11 έως και 28 
του ως άνω Διατάγματος. 

δ) Καταρτίζει τις συμβάσεις των προμηθειών, έργων, 
δανείων κ.λπ. 

ε) Τηρεί τα βιβλία 1) Αναλαμβανόμενων υποχρεώσεων 
2) Ημερολογίου και 3) Καθολικού που προβλέπονται από 
τα άρθρα 17, 29 και 30 του άνω Διατάγματος καθώς και 
διάφορα βοηθητικά που θα κριθούν απαραίτητα (επί¬ 
πλων, οργάνων, μηχανημάτων κ.λπ.). 

Γενικά ασκεί τις αρμοδιότητες που αναφέρονται στο 
άρθρο 83 του παραπάνω Διατάγματος. 

6. Γραφείο ειδικού ταμείου. 

Το Γραφείο αυτό ασκεί την Ταμιακή υπηρεσία του ΔΩΛ 
σύμφωνα με τις διατάξεις των άρθρων 45 και επόμενα του 
από 15.6.1959 Β.Δ. 

Ειδικότερα: 

α) Μεριμνά για την είσπραξη τωντελών και δικαιωμάτων 
του Ωδείου με την έκδοση των διπλοτύπων αποδείξεων ει- 
σπράξεως, εφαρμόζοντας τις διατάξεις των άρθρων 54 
έως και 55 του ως άνω Διατάγματος. 

β) Ενεργεί την πληρωμή των χρηματικών ενταλμάτων 
που εκδίδει το λογιστικό γραφείο αφού πρώτα ελέγξει αυ¬ 
τά συμμορφούμενος προς τις διατάξεις των άρθρων 60 
έως 62 του ως άνω Διατάγματος. 

γ) Τηρείτο βιβλίαπου προβλέπει το άρθρο 63 καθώς και 
το μισθολόγιο μητρώο των υπαλλήλων του ΔΩΛ. 

δ) Διεξάγει κάθε προπαρασκευαστική εργασία σχετική 
με την επιβολή, τροποποίηση ή αύξηση των τελών και τα 
ποσά που οφείλονται. 

ε) Μέχρι τέλους Απριλίου κάθε χρόνου υποβάλλει στον 
Πρόεδρο τους λογαριασμούς του οικονομικού έτους που 
έληξε οι οποίοι αποτελούνται από τον απολογιστικό πίνα¬ 
κα εσόδων - εξόδων σύμφωνα με τις διατάξεις των άρ¬ 
θρων 40 έως και 44 του από 15.6.1959 Διατάγματος. 

στ) Έχει τις υποχρεώσεις και τις ευθύνες των ταμιακών 
υπολόγων όπως αυτές προσδιορίζονται στα άρθρα 37, 
51, παρ. 2 και 3 του ως άνω Διατάγματος. 

Γ ενικά τα γραφεία Λογιστηρίου και Τ αμείου είναι τα αρ¬ 
μόδια υπηρεσιακά όργανα τα οποία ενεργούν όλη την οι¬ 
κονομική διαχείριση και υπηρεσία του Δημοτικού Ωδείου. 

ΚΕΦΑΛΑΙΟ ΤΕΤΑΡΤΟ 

ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ ΤΗΣ Δ/ΝΣΗΣ 
ΜΟΥΣΙΚΗΣ ΕΚΠΑΙΔΕΥΣΗΣ 

Άρθρο 9 

1. Διευθυντού 

Ο Διευθυντής μεριμνά την εποπτεία επί όλωντων σχολών. 

Ειδικότερα: 

α) Μεριμνά για την εύρυθμη λειτουργία όλων των σχο¬ 
λών και των τμημάτων αυτών και παρακολουθεί την κανο¬ 
νική διδασκαλία των μαθημάτων και οργάνων σύμφωνα 
με τον Σχολικό κανονισμό. 

β) Καταρτίζει τα προγράμματα των μαθημάτων με την 
συνεργασία των καθηγητών και διδασκάλων και παρακο¬ 
λουθεί την εφαρμογή του. 

γ) Παρακολουθεί το βαθμό επίδοσης του διδακτικού 
προσωπικούτο οποίο υποβοηθάει για την περαιτέρω βελ¬ 
τίωσή του και συντάσσει τις εκθέσεις της Υπηρεσιακής 
ικανότητας αυτών. 

δ) Συγκαλείτο Σύλλογο των καθηγητών κάθε μήνα όπου 
συζητούν θέματα σχετικά με τη βελτίωση της λειτουργίας 
των σχολών με την επίδοση των μαθητών, επισημαίνο- 
ντας διάφορα προβλήματα, αδυναμίες κ.λπ., αποφασίζε- 
ται η λήψη μέτρων προς αντιμετώπισή τους και προτείνο- 
νται λύσεις στην Διοίκηση. 

Οι αποφάσεις του συλλόγου καταγράφονται σε ειδικό 
βιβλίο που είναι θεωρημένο από τον Πρόεδρο ή Γραμμα- 
τέατου Ωδείου. 


ε) Στο τέλος του Σχολικού έτους συντάσσει έκθεση προς 
την Διοίκηση του Ωδείου σχετικά με την πορεία της λει- 
τουργίαςτων σχολών, επισημαίνειτιςτυχόν αδυναμίες που 
εμφανίστηκαν και προτείνει στη Διοίκηση του ΔΩΛ τη λήψη 
των αναγκαίων μέτρων που θα συντελέσουν την εξάλειψη 
ή στην περαιτέρω βελτίωση και άνοδο του επιπέδου των 
σχολών και της στάθμης του Δημοτικού Ωδείου. 

2. Διδακτικού Προσωπικού 

α) Οι καθηγητές και διδάσκαλοι των σχολών και των τμη¬ 
μάτων αυτών, υποχρεούνται να εφαρμόζουν το πρόγραμμα 
διδασκαλίας και να διδάσκουν τα μαθήματα που προβλέπει 
ο σχολικός κανονισμός του ΔΩΛ σε συνδυασμό με τις διατά- 
ξειςτων άρθρων 60 έως και 287 του Διατάγματος της 11 Νο¬ 
εμβρίου 1957 (ΦΕΚ 229/1957τ. Β') περί κυρώσεως του Εσω¬ 
τερικού Κανονισμού του Κρατικού Ωδείου Θεσσαλονίκης, 
που εφαρμόζονται σύμφωνα με το άρθρο 1 του Ν. 299/1976. 

β) Μεριμνά για την διαρκή άνοδο του επιπέδου των Σχο¬ 
λών και την ποιοτική βελτίωση της διδασκαλίας των μα¬ 
θημάτων. Η επιτυχείς επίδοση του προσωπικού αυτού 
διαπιστώνεται και από τον αριθμό των πτυχίων που χορη¬ 
γεί σε μαθητές η κάθε σχολή. 

γ) Υποχρεούται σε παροχή εργασίας σύμφωνα με τον 
κανονισμό και τις ειδικές αποφάσεις του Διοικητικού Συμ¬ 
βουλίου ή του Προέδρου με εισήγηση του Διευθυντή. 

δ) Μεριμνά τη συντήρηση των οργάνων και εισηγούνται 
την επισκευή ή την αντικατάσταση των φθαρμένων ή ακα¬ 
τάλληλων. 

ε) Επιμελούνται για την πραγματοποίηση των επιδείξε¬ 
ων των μαθητών που προβλέπονται από το Σχολικό Κανο¬ 
νισμό ή από αποφάσεις του Διοικητικού Συμβουλίου. 

στ) Συμμετέχουν σε μουσικές εκδηλώσεις, σεμινάρια 
κλπ, που οργανώνει το ΔΩΛ με απόφαση του Διοικητικού 
Συμβουλίου εμφανίζοντας στο κοινό την ποιότητα και τη 
μουσική της κατάρτιση. 

ζ) Για κάθε θέμα που αφορά στη λειτουργία των σχολών 
ή στην υπηρεσιακή τους κατάσταση, απευθύνονται στο 
Διευθυντή. 

ΚΕΦΑΛΑΙΟ ΠΕΜΠΤΟ 
ΣΥΛΛΟΓΟΣ ΚΑΘΗΓΗΤΩΝ-ΔΙΔΑΣΚΑΛΩΝ 

Άρθρο 10 

Το σύνολο του διδακτικού προσωπικού του ΔΩΛ αποτε¬ 
λεί το σύλλογο των καθηγητών και των διδασκάλων ο 
οποίος συνέρχεται κάθε μήνα με πρωτοβουλία του Δ/ντή 
Μουσικής Εκπαίδευσης και επιλαμβάνεταιτων παρακάτω 
θεμάτων που άπτονται της λειτουργίας των επί μέρους 
σχολών. 

α) Καταρτίζει τα προγράμματα των επί μέρους σχολών 
και προβαίνει στην τροποποίηση ή τη συμπλήρωσή τους, 
όταν παρίσταται ανάγκη. 

β) Εξετάζει τα διάφορα προβλήματα που τυχόν ανακύ¬ 
πτουν από μέρους των μαθητών ή των διδασκόντων και 
αποφασίζει για την επίλυσή τους κατά τον πλέον ενδε- 
δειγμένο και εποικοδομητικό τρόπο. 

γ) Μελετά τρόπους που συντελούν στην καλύτερη λει¬ 
τουργία και ποιοτική βελτίωση των σχολών καθώς και 
στην ανύψωση του Δημοτικού Ωδείου σαν υπεύθυνου 
μουσικού φορέα της πόλης και εισηγείται στη Διοίκηση τη 
λήψη των αναγκαίων αποφάσεων. 

δ) Εισηγείται στο Διοικητικό Συμβούλιο τη διοργάνωση 
σεμιναρίων, ομιλιών, ημερίδων και άλλων εκδηλώσεων 
από τους καθηγητές και δασκάλους του ΔΩΛ με συμμε¬ 
τοχή και ειδικών από διάφορα αναγνωρισμένα Ωδεία, Ελ¬ 
ληνικά ή άλλων χωρών, για τις οποίες θα αποφασίζει τελι¬ 
κά το Διοικητικό Συμβούλιο. 

Οι αποφάσεις του Συλλόγου καταγράφονται σε ειδικό 
βιβλίο που είναι θεωρημένο από τον Πρόεδρο ή το Γραμ- 
ματέα του ΔΩΛ. 

Ακροτελεύτιο Άρθρο 

Γ ιατηντροποποίηση αυτή καιτην σύσταση τωννέωνθέ- 
σεων προκαλείται δαπάνη σε βάρους του Προϋπολογι¬ 
σμού ύψους 198.149,52 ευρώ περίπου. Οι νέες ειδικότη¬ 
τες που προκύπτουν από την τροποποίηση αυτή θα τοπο¬ 
θετηθούν από το αρμόδιο όργανο σε ανάλογα τμήματα 
του Δημοτικού Ωδείου Λαμίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 3 Αυγούστου 2004 

Με εντολή Γ ενικού Γ ραμματέα Περιφέρειας 
Ο Αναπλ. Διευθυντής 
ΙΩΑΝΝΗΣ ΓΡΑΦΙΤΗΣ 

-♦- 

Αριθ. 10690 (2) 

Υπερωριακή απασχόληση Β' εξαμήνου 2004 για τους 
υπαλλήλους της Νομαρχιακής Αυτοδιοίκησης Καρδί¬ 
τσας που θα ασχοληθούν με τον ποιοτικό και ποσοτικό 
έλεγχο των νωπών και μεταποιημένων γεωργικών 
προϊόντων. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

α) Τις διατάξεις του άρθρου 35 παρ. 7 του Ν. 2738/ 
9.9.1999 (ΦΕΚ180 Α). 

Η διαπίστωση αναγκών υπερωριακής απασχόλησης 
προσωπικού που υπηρετεί στις Νομαρχιακές Αυτοδιοική¬ 
σεις γίνεται με απόφαση του οικείου Νομάρχη. 

β) Τις διατάξεις του άρθρου 15 του Ν. 2592/1998 το 
οποίο αντικαθιστά το άρθρο 18 του Ν. 2440/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις, και το Ν. 3205/2003 
άρθρο 16 σχετικά με την υπερωριακή εργασία. 

γ) Τις διατάξεις του άρθρου 10 του Ν. 2732/30.7.1999 
(ΦΕΚ154) σχετικά με την απασχόληση των γεωπόνων κα¬ 
τά τις Κυριακές, ημέρες αργίας και νυχτερινές ώρες. 

δ) Το υπ’ αριθ. 269933/6.7.2004 έγγραφο του Γενικού 
Γραμματέα του Υπουργείου Γεωργίας «Προγραμματι¬ 
σμός και κατανομή υπερωριακής εργασίας υπαλλήλων 
ποιοτικών ελεγκτών που θα ασχοληθούν με ποιοτικό και 
ποσοτικό έλεγχο στα νωπά εισαγόμενα, εξαγόμενα, απο- 
συρόμενα ή διακινούμενα στις χώρες της Ευρωπαϊκής 
Ένωσης γεωργικά προϊόντα μεταποιημένα, επεξεργα¬ 
σμένα ή προοριζόμενα για μεταποίηση ροδάκινα, βερίκο¬ 
κα, τομάτες κ.λ.π. σταφύλια για οινοποίηση και μεταποίη¬ 
ση αυτών κατά το Β’ εξάμηνο 2004. 

ε) Τις ανάγκες της Δ/νσης Γεωργικής Ανάπτυξης Καρ¬ 
δίτσας για την καλή λειτουργία της. 

στ) Το γεγονός ότι από τις διατάξεις αυτής της απόφα- 
σηςπροκαλείτη δαπάνη σε βάροςτου Κ.Τ.Γ. Κ. καιΔασών 
η οποία ανέρχεται συνολικά σε 5.810 ευρώ, εγκρίνουμε: 

Την κατανομή των ωρών υπερωριακής απασχόλησης 
απογευματινής εργασίας καθώς και εργασία νυκτερινών, 
Κυριακών και εξαιρέσιμων ημερών για τους Γεωπόνους 
ποιοτικούς ελεγκτές (τακτικοί και επικουρικοί) που θα 
ασχοληθούν με τον ποιοτικό και ποσοτικό έλεγχο των νω¬ 
πών και επεξεργασμένων γεωργικών προϊόντων φυτικής 
προέλευσης κατά το Β’ εξάμηνο 2004. 


1) Νωπά Προϊόντα 

α) Απογευματινές ώρες εργασίας 190. 

β) Κυριακές, εξαιρέσιμες και νυκτερινές ώρες εργασίας 
50. 

2) Επεξεργασμένα Προϊόντα 

α) Απογευματινές ώρες εργασίας 190. 

β) Κυριακές, εξαιρέσιμες και νυκτερινές ώρες εργασίας 
50. 

3) Ροδάκινα, βερίκοκα, τομάτες για μεταποίηση 

α) Απογευματινές ώρες εργασίας 370. 

β) Κυριακές, εξαιρέσιμες και νυκτερινές ώρες εργασίας 
130. 

3) Σταφύλια 

α) Απογευματινές ώρες εργασίας 100. 

β) Κυριακές, εξαιρέσιμες και νυκτερινές ώρες εργασίας 
30. 

Μέγιστος αριθμός απασχολουμένων υπαλλήλων κατά 
μήνα 8. 

Η ισχύς της απόφασης αρχίζει ένα μήνα πριν από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 2 Αυγούστου 2004 
Ο Νομάρχης 

ΒΑΣΙΛΗΣ ΑΝΑΓΝΩΣΤΟΠΟΥΛΟΣ 

-♦- 

Αριθ. 122 (3) 

Καθιέρωση υπερωριακής εργασίας σε υπαλλήλους του 
Δήμου Γόννων Ν. Λάρισας, για το οικονομικό έτος 
2004. 

Ο ΔΗΜΑΡΧΟΣ ΓΟΝΝΩΝ Ν. ΛΑΡΙΣΑΣ 

Έχοντας υπόψη: 

1. Τις διατάξεις του άρθρου 106 παρ. 2 του Ν. 1188/ 
1981, όπως τροποποιήθηκαν και συμπληρώθηκαν με την 
παρ. 15 του άρθρου 8 του Ν. 2307/1995 (ΦΕΚ 113/τ.Α'/ 
15.6.1995) και την παρ. 10 του άρθρου 12 του Ν. 2503/ 
1997 (ΦΕΚ 107/τ .Α730.5.1997), σύμφωνα με τις οποίες η 
εξαιρετική ή απρόβλεπτη ή έκτακτη υπηρεσιακή ανάγκη 
για καθιέρωση υπερωριακής εργασίας διαπιστώνεται με 
απόφαση του αρμόδιου για το διορισμό οργάνου με τους 
όρους και περιορισμούς που ισχύουν κάθε φορά για τους 
δημοσίους υπαλλήλους, με την επιφύλαξη των διατάξεων 
του άρθρου 109 του Ν. 1188/1981. 

2. Το άρθρο 18του Ν. 2470/1997 (ΦΕΚ40/τ. Α721.3.1997) 
«Αναμόρφωση Μισθολογίου Προσωπικού Δημόσιας Διοί¬ 
κησης και άλλες συναφείς διατάξεις», όπως αντικαταστά- 
θηκε με το άρθρο 15 του Ν. 2592/1998 και τροποποιήθηκε 
με τις διατάξεις του άρθρου 16 του Ν. 3205/2003 (ΦΕΚ 
297/Α723.12.2003). 

3. Την ερμηνευτική του Ν. 3205/2003 αριθμ. 0/72757/ 
0022/31.12.2003 εγκύκλιο του Γενικού Λογιστηρίου του 
Κράτους. 

Το γεγονός ότι η εν λόγω απόφαση σχετίζεται με την κα¬ 
θιέρωση με αμοιβή εργασίας πέρα από τις ώρες της υπο¬ 
χρεωτικής απασχόλησης υπαλλήλων, καθώς και καθιέρω¬ 
ση υπερωριακής εργασίας με αμοιβή κατά τις Κυριακές και 
εξαιρέσιμες ημέρες και αντιμετώπιση εποχικών, έκτακτωνή 
επειγουσών υπηρεσιακών αναγκών, αποφασίζουμε: 

• Καθιερώνουμε υπερωριακή απογευματινή εργασία 
πέρα από το κανονικό ωράριο, για την κάλυψη των ανα¬ 
γκών των υπηρεσιών του Δήμου μας για τους μόνιμους 
υπαλλήλους μας ως εξής: 







15824 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Διοικητικές Υπηρεσίες 


Κλάδος Αριθμός 

Απογ. 

Νυκτ. 

Εξαιρέσιμες 

υπαλλήλων 

ώρες 

ώρες 

ώρες 

ΔΕΙ 4 1 

300 

0 

0 

• Ψηφίζει πίστωση 

5.000 ευρώ στον Κ.Α. 

05/113.1 του 


σκέλους των εξόδων του προϋπολογισμού του Δήμου 
Γόννων οικονομικού έτους 2004. 

Η ισχύς της απόφασης αρχίζει ένα μήνα πριν από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γόννοι, 20 Ιουλίου 2004 

Ο Δήμαρχος 
ΧΡ. ΚΑΡΑΝΑΣΤΑΣΗΣ 

-♦- 

Αριθ. 34908/8 (4) 

Καθιέρωση υπερωριακής εργασίας για το μόνιμο προ¬ 
σωπικό του Δήμου Καλλιθέας Ν. Αττικής. 

Ο ΔΗΜΑΡΧΟΣ ΚΑΛΛΙΘΕΑΣ 

Έχοντας υπόψη: 

1. Τις διατάξεις του αρ. 114 το Π.Δ/τος 410/1994 
(Δ.Κ.Κ.). 

2. Τις διατάξειςτου αρ. 16του Ν. 3205/2003 «Μισθολο- 
γικές ρυθμίσεις λειτουργών και υπαλλήλων του Δημοσί¬ 
ου, ΝΠΔΔ και ΟΤΑ, μονίμων στελεχών των Ενόπλων Δυ¬ 
νάμεων και αντίστοιχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συνα¬ 
φές διατάξεις» που δημοσιεύθηκε στο ΦΕΚ 297/Α/ 
23.12.2003. 

3. Την υπ’ αριθ. 2/72757/0022/3/23.12.2003 Εγκύκλιο 
του Γ ενικού Λογιστηρίου του Κράτους. 

4. Τις διατάξεις της παρ. ΙΟτουαρ. 12 του Ν. 2503/1997. 

5. Την υπ’ αριθ. 970/2004 απόφασή μας που δημοσιεύθη¬ 
κε στην Εφημερίδα της Κυβερνήσεως με την οποία καθιε¬ 
ρώσαμε υπερωριακή απογευματινή εργασία μέχρι 22η ώρα 
νυκτερινή εργασία από 22η μέχρι 6η πρωινή πέρα από την 
υποχρεωτική, εργασιών Κυ ριακών και εξαιρέσιμων η μερών 
πέραν της υποχρεωτικής και τέλος με εργασία προς συ¬ 
μπλήρωση της εβδομαδιαίας υποχρεωτικής μέσα στα όρια 
που προβλέπουν οι διατάξεις του αρ. 16 του Ν. 3205/2003, 
για το προσωπικό του Δήμου, για το έτος 2004. 

6. Τις διατάξεις της παρ. 5 του αρ. 20 του Ν. 3242/2004 
«Ρυθμίσεις για την οργάνωση και λειτουργία της Κυβέρ¬ 
νησης, την διοικητική διαδικασία και τους ΟΤΑ», σύμφω¬ 
να με τις οποίες στο προσωπικό των ΟΤΑ του Νομού Αττι¬ 
κής του Ενιαίου Συνδέσμου Δήμων και Κοινοτήτων Νομού 
Αττικής καιτων «Ολυμπιακών Δήμων», που ανήκει σε υπη¬ 
ρεσίες που λειτουργούν όλες τις ημέρες του μήνα ή σε 
δωδεκάωρη ή εικοσιτετράωρη βάση, στο πλαίσιο της 
προετοιμασίας και τέλεσης των Ολυμπιακών Αγώνων, 
από την δημοσίευση του νόμου (24.5.2004), και ωςτην31 
Οκτωβρίου 2004, μπορεί να αυξηθούν στην καθ' υπέρβα¬ 
ση εργασία οι ώρες, μέχρι είκοσι (20) πέραν των δεκαέξι 
(16) ωρών που προβλέπονται στο έκτο εδάφιο της παρ. 1 
τουαρ. 16του Ν.3205/2003 (ΦΕΚ297/Α), αποφασίζουμε: 

Συμπληρώνουμε την υπ’ αριθμ. 970/2004 απόφασή μας 
με την οποία καθιερώσαμε υπερωριακή απογευματινή ερ¬ 
γασία μέχρι 22η ώρα, νυκτερινή εργασία από 22η μέχρι 6η 
πρωινή πέρα από την υποχρεωτική, εργασία Κυριακών και 
εξαιρεσίμωνημερώνπέραντης υποχρεωτικής και τέλος για 
εργασία προς συμπλήρωση τις εβδομαδιαίας υποχρεωτι¬ 
κής, για το προσωπικό του Δήμου, για το έτος 2004 ως προς 


το σκέλος των ωρών εργασίας Κυριακών και εξαιρέσιμων 
πέραν της υποχρεωτικής και των ωρών νυκτερινής εργα¬ 
σίας πέραν της υποχρεωτικής και συγκεκριμένα: 

1. ΠΡΟΣΩΠΙΚΟ Δ/ΝΣΗΣ ΔΙΟΙΚΗΤΙΚΩΝ ΥΠΗΡΕΣΙΩΝ 

- Νυχτερινή καθημερινών πέραν της υποχρεωτικής 22η 
μέχρι 6η πρωινή. 

Για (4) Διοικητικούς υπαλλήλους ΔΕ 1:320 ώρες συνολικά. 

Γ ια (6) Κλητήρες κλάδου ΥΕ 1: 480 ώρες συνολικά. 

Γ ια (10) Καθαρίστριες κλάδου ΥΕ 16:800 ώρες συνολικά. 

- Κυριακών και εξαιρέσιμων πέραν της υποχρεωτικής 
από 6η πρωινή μέχρι 22η ώρα. 

Για (6) Διοικητικούς υπαλλήλους Κλάδων ΠΕΙ, ΠΕ11, 
ΔΕΙ, ΔΕ38: 480 ώρες συνολικά. 

Για (6) κλητήρες κλάδου ΥΕ1: 480 ώρες συνολικά. 

Για(10) καθαρίστριες κλάδου ΥΕ16: 800 ώρες συνολικά. 

2. ΠΡΟΣΩΠΙΚΟ Δ/ΝΣΗΣ ΤΕΧΝΙΚΩΝ ΥΠΗΡΕΣΙΩΝ 

Α. ΥΠΑΛΛΗΛΟΙ ΤΕΧΝΙΚΗΣ ΥΠΗΡΕΣΙΑΣ 

- Υπερωριακή Κυριακών και εξαιρέσιμων πέραν της 
υποχρεωτικής από 6η πρωινή ως 22η ώρα. 

Για (5) υπαλλήλους κλάδου ΠΕ3: 400 ώρες συνολικά. 

Γ ια (2) υπαλλήλους κλάδου ΠΕ4: 160 ώρες συνολικά. 

Γ ια (2) υπαλλήλους κλάδου ΠΕ6: 160 ώρες συνολικά. 

Γ ια (7) υπαλλήλους κλάδου ΤΕ3: 560 ώρες συνολικά. 

Γ ια (2) υπαλλήλους κλάδου ΤΕ4: 160 ώρες συνολικά. 

Γ ια (3) υπαλλήλους κλάδου ΔΕ5: 240 ώρες συνολικά. 

Β. ΥΠΑΛΛΗΛΟΙ ΤΕΧΝΙΚΩΝ ΣΥΝΕΡΓΕΙΩΝ 

- Υπερωριακή απογευματινή πέραν της υποχρεωτικής 
μέχρι την 22η ώρα. 

Γ ια (25) υπαλλήλους κλάδου ΔΕ30 Τεχν. Γ ενικά (Διαφό¬ 
ρων ειδικοτήτων): 18.000 ώρες συνολικά. 

Για (1) υπάλληλο κλάδου ΔΕΙ: 720 ώρες συνολικά. 

- Υπερωριακή Κυριακών και εξαιρέσιμων πέραν της 
υποχρεωτικής από 6η πρωινή μέχρι 22η ώρα. 

Για (25) υπαλλήλους κλάδου ΔΕ30 Τεχνιτών (διαφόρων 
ειδικοτήτων): 4.800 ώρες συνολικά. 

Για (1) υπάλληλο κλάδου ΔΕΙ: 192 ώρες συνολικά. 

Γ. ΗΛΕΚΤΡΟΛΟΓΟΙ ΤΕΧΝΙΚΩΝ ΣΥΝΕΡΓΕΙΩΝ 

- Υπερωριακή Κυριακών και εξαιρέσιμων πέραν της 
υποχρεωτικής από 6η πρωινή μέχρι 22η ώρα. 

Για (17) υπαλλήλους κλάδου ΔΕ5, ΔΕ24:1360 ώρες συ¬ 
νολικά. 

3. ΠΡΟΣΩΠΙΚΟ Δ/ΝΣΗΣ ΔΗΜΟΤΙΚΩΝ ΠΡΟΣΟΔΩΝ 

- Νυχτερινή υπερωριακή καθημερινών πέραν της υπο¬ 
χρεωτικής. 

Για (8) φύλακες Δ. Νεκ/φείου κλάδου ΥΕ16: 640 ώρες 
συνολικά. 

Γ ια (7) Διοικητικούς υπαλλήλους: 560 ώρες συνολικά 

Γ ια (7) υπαλλήλους κλάδου ΔΕ23 Δημ. Αστυνομίας: 560 
ώρες συνολικά. 

- Υπερωριακή Κυριακών και εξαιρέσιμων πέραν της 
υποχρεωτικής. 

Για (1) υπάλληλο κλάδου ΔΕ29: 80 ώρες συνολικά. 

Για (8) φύλακες Δ. Νεκ/φείου κλάδου ΥΕ16: 640 ώρες 
συνολικά. 

Γ ια (7) Διοικητικούς υπαλλήλους: 560 ώρες συνολικά. 

Γ ια (7) υπαλλήλους κλάδου ΔΕ23 Δημ. Αστυνομίας: 560 
ώρες συνολικά. 

4. ΠΡΟΣΩΠΙΚΟ Δ/ΝΣΗΣ ΚΑΘΑΡΙΟΤΗΤΑΣ 

- Νυχτερινή καθημερινών πέραν της υποχρεωτικής 

Για (63) υπαλλήλους κλάδου ΔΕ29 οδηγών: 5040 ώρες 
συνολικά. 

Για (175) εργάτες καθαριότητας κλάδου ΥΕ16: 14000 
ώρες συνολικά. 

Γ ια (7) φύλακες κλάδου ΥΕ16: 560 ώρες συνολικά. 

Γ ια (7) επιστάτες καθαριότητας κλάδου ΥΕ2: 560 ώρες 
συνολικά. 

Για (5) Μηχανοδηγούς κλάδου ΔΕ25:400 ώρες συνολικά. 

Για (5) τεχνίτες κλάδου ΔΕ30: 400 ώρες συνολικά. 

Γ ια (4) Μηχ/τες κλάδου ΔΕ26: 320 ώρες συνολικά. 

Για (1) Ηλεκτρολόγο κλάδου ΔΕ24: 80 ώρες συνολικά. 

Για (1) Διοικητικό υπάλληλο κλάδου ΠΕΙ: 80 ώρες συ¬ 
νολικά. 

Γ ια (7) Διοικητικούς υπαλλήλους κλάδου ΔΕΙ: 560 ώρες 
συνολικά. 

Γ ια (2) υπαλλήλους κλάδου ΔΕ5: 160 ώρες συνολικά. 

5. ΠΡΟΣΩΠΙΚΟ Δ/ΝΣΗΣ ΠΡΑΣΙΝΟΥ, ΠΕΡΙΒΑΛΛΟΝΤΟΣ 
ΚΑΙ ΠΑΙΔΙΚΩΝ ΧΑΡΩΝ 

- Υπερωριακή νυχτερινή από 22η μέχρι 6η πρωινή. 

Για (2) Γεωπόνους κλάδου ΠΕ9: 160 ώρες συνολικά 

Για (1) Τεχνολόγο Πολ. Μηχ/κο κλάδου ΤΕ3: 80 ώρες 

συνολικά. 

Για (3) Τεχνολόγους Γεωπονίας ΤΕ13: 240 ώρες συνο¬ 
λικά. 

Για (1) Τεχν/γο Μεταλλουργίας κλάδου ΤΕ3: 80 ώρες 
συνολικά. 

Για (1) υπάλληλο κλάδου ΤΕ Τεχνικού: 80 ώρες συνολικά. 

Για (21) Κηπουρούς κλάδου ΔΕ 35:1680 ώρες συνολικά. 

Γ ια (12) Εργάτες Κήπων κλάδου ΥΕ16: 960 ώρες συνο¬ 
λικά. 

Για (21) Φύλακες - Εργάτες κλάδου ΥΕ16: 1680 ώρες 
συνολικά. 

Για (1) υπάλληλο κλάδου ΔΕ28: 80 ώρες συνολικά. 

Γ ια (2) Τεχνίτες κλάδου ΔΕ30:160 ώρες συνολικά. 

Για (1) Ηλεκτρολόγο κλάδου ΔΕ24: 80 ώρες συνολικά. 

- Υπερωριακή Κυριακών και εξαιρέσιμων πέραν της 
υποχρεωτικής. 

Α. Από 6η πρωινή έως 22η ώρα 

Γ ια (2) Γ εωπόνους κλάδου Π Ε9: 160 ώρες συνολικά. 

Για (1) Τεχνολόγο Πολ. Μηχ/κο κλάδου ΤΕ3: 80 ώρες 
συνολικά. 

Για (3) Τεχνολόγους Γεωπονίας ΤΕ13: 240 ώρες συνο¬ 
λικά. 

Για (1) Τεχν/γο Μεταλλουργίας κλάδου ΤΕ3: 80 ώρες 
συνολικά. 

Για (1) υπάλληλο κλάδου ΤΕ Τεχνικού: 80 ώρες συνολικά. 

Για (21) Κηπουρούς κλάδου ΔΕ35:1680 ώρες συνολικά. 

Για (11) Εργάτες Κήπων κλάδου ΥΕ16: 880 ώρες συνο¬ 
λικά. 

Για (1) Εργάτη Κήπων κλάδου ΥΕ16: 80 ώρες συνολικ. 

Για (16) Φύλακες - Εργάτες κλάδου ΥΕ16: 1280 ώρες 
συνολικά. 

Γ ια (5) Φύλακες - Εργάτες κλάδου ΥΕ16: 400 ώρες συ¬ 
νολικά. 

Για (1) υπάλληλο κλάδου ΔΕ38: 80 ώρες συνολικά. 

Για (1) υπάλληλο κλάδου ΔΕ28: 80 ώρες συνολικά. 

Γ ια (2) Τεχνίτες κλάδου ΔΕ 30:160 ώρες συνολικά. 

Για (1) Ηλεκτρολόγο κλάδου ΔΕ24: 80 ώρες συνολικά. 

Β. Από 22η ώρα έως 6η πρωινή 

Για (1) Εργάτη Κήπων κλάδου ΥΕ16: 80 ώρες συνολικά. 

Γ ια (5) Φύλακες - Εργάτες κλάδου ΥΕ16: 400 ώρες συ¬ 
νολικά. 

Ο αριθμός των υπαλλήλων και των συμπληρωματικών 
ωρών καθορίζεται στα όρια των πιστώσεων του προϋπο¬ 
λογισμού, μη επιτρεπομένης σε καμία περίπτωση της αύ¬ 
ξησης των πιστώσεων αυτών με οποιαδήποτε τρόπο στη 
διάρκεια του έτους. 

Από τη συμπληρωματική αυτή απόφαση καθιέρωσης 
υπερωριακής απασχόλησης, σε συνδυασμό με την κατα¬ 
νομή της, δεν θα προκληθεί περαιτέρω δαπάνη, πέραν 
της αναφερομένης, ανά κλάδο πίστωσης, στην με αρ. 
97/2004 απόφασή μας. 


Η ισχύς της απόφασης αυτής αρχίζει ένα μήνα πριν από 
τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 6 Αυγούστου 2004 

Ο Δήμαρχος 

Κ. ΑΣΚΟΥΝ ΗΣ 

-♦- 

Αριθ. 2356 (5) 

Καθιέρωση υπερωριακής απασχόλησης υπαλλήλου του 
Δήμου Μακρακώμης Νομού Φθιώτιδας γιατο έτος 2004. 

Ο ΔΗΜΑΡΧΟΣ ΜΑΚΡΑΚΩΜΗΣ Ν. ΦΘΙΩΤΙΔΑΣ 

Έχοντας υπόψη: 

1. Τις διατάξεις της παρ. 2 του άρθρου 106παρ. 2του Ν. 
1188/1981 όπωςτροποποιήθηκαν και συμπληρώθηκαν με 
τιςδιατάξειςτου άρθρου 8παρ. 15τουΝ. 2307/1995 (ΦΕΚ 
113/τ.Α/15.6.1995. 

2. Το άρθρο 18 του Ν. 2470/1997 (ΦΕΚ 40/τ.Α/21.3.1997) 
«Αναμόρφωση Μισθολογίου Προσωπικού Δημόσιας Διοί¬ 
κησης και άλλες συναφείς διατάξεις» όπως αντικαταστάθη- 
κε με το άρθρο 15 του Ν. 2592/1998 και τροποποιήθηκε με 
τις διατάξεις του άρθρου 16 του Ν. 3205/2003 (ΦΕΚ 
297723.12.2003). 

3. Την ερμηνευτική (Ν. 2503/1997) αριθ. 27503/3.7.1997 
εγκύκλιο του Υπ. Εσωτερικών, Δημόσιας Διοίκησης και 
Αποκέντρωσης. 

4. Την υπ’ αριθ. 2/72757/0022/31.12.2003 έγγραφο του 
Γ εν. Λογ. του Κράτους - Διεύθυνση 22η Μισθολογίου. 

5. Την εγγεγραμμένη στον υπό εκτέλεση προϋπολογι¬ 
σμό του Δήμου πιστώσεις για την υπερωριακή απασχό¬ 
ληση του προσωπικού και ειδικά στον κωδικό αριθμό Κ.Α. 
05/113.1 ευρώ 4.402,05. 

Α. Το γεγονός ότι ο Δήμος υλοποιεί προγραμματική 
σύμβαση με τον ΟΑΕΔ από 1.5.2004 σύμφωνα με την υπ’ 
αριθ. 58/2003 και 44/2004 αποφάσεις Δημοτικού Συμβου¬ 
λίου για τη λειτουργία γραφείου ανταποκριτή στο Δήμο 
για την εξυπηρέτηση των ανέργων, επιβάλλεται η απα¬ 
σχόληση ενός διοικητικού υπαλλήλου πέραντων καθηκό¬ 
ντων του εντός του ωραρίου και πέραν αυτού από 
1.5.2004 μέχρι31.12.2004, αποφασίζουμε: 

Α. Εγκρίνουμε την καθιέρωση υπερωριακής εργασίας 
με αμοιβή για την λειτουργία του γραφείου ανταποκριτή 
ΟΑΕΔ στο Δήμο και την υλοποίηση της προγραμματικής 
σύμβασης πέραντων καθηκόντων του ενός (1) διοικητι¬ 
κού υπαλλήλου. 

1. Ειδικότερα θα εργασθεί με αμοιβή για τη λειτουρ¬ 
γία του γραφείου ανταποκριτή ΟΑΕΔ στο Δήμο και την 
υλοποίηση της προγραμματικής σύμβασης πέραν των 
καθηκόντων του ένας (1) διοικητικός υπάλληλος Κατη¬ 
γορίας ΔΕΙ μέχρι 31.12.2004 εντός του ωραρίου και πέ¬ 
ραν αυτού για 60 ώρες τον μήνα απογευματινές. 

2. Η ισχύςτης απόφασης αυτής αρχίζει ένα μήνα πριν από 
τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μακρακώμη, 21 Μάίου 2004 

Ο Δήμαρχος 
ΚΩΣΤΑΣ ΧΡ. ΚΡΗΤΙΚΟΣ 

Αριθ. 57 (6) 

Καθιέρωση υπερωριακής εργασίας στους μόνιμους 
υπαλλήλους του Γ' Κ.Α.Π.Η. Δήμου Ρεθύμνης για το 
έτος 2004. 

Ο ΠΡΟΕΔΡΟΣ Γ ΚΑΠΗ ΔΗΜΟΥ ΡΕΘΥΜΝΗΣ 

Έχοντας υπόψη: 

1. Τις διατάξεις των άρθρων 89 και 106 του Ν. 1181/ 
1981 και του άρθρου 8του Ν. 2307/1995. 

2. Τις διατάξεις του Ν. 3205/2003 «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. 
και Ο.Τ.Α. μονίμων στελεχών των Ενόπλων Δυνάμεων και 
αντίστοιχων της Ελληνικής Αστυνομίας, του Πυροσβεστι¬ 
κού και Λιμενικού Σώματος και τις συναφείς διατάξεις». 

3. Την 2/72747/0022/31.12.2003 εγκύκλιο του Υπ. Οικο¬ 
νομίας και Οικονομικών, που δίνει οδηγίες για την εφαρ¬ 
μογή των διατάξεων του ανωτέρω Νόμου. 

4. Τις διατάξεις της παρ. 10 του άρθρου 12 του Ν. 
2503/1997 (ΦΕΚ 107/τ.Α’) 

5. Τις υπηρεσιακές ανάγκες στις: 

α. Ημερήσιες εκδρομές 

β. Απογευματινούς περιπάτους 

γ. Απογευματινά προγράμματα 

δ. Εορταστικές Εκδηλώσεις 

6. Τη σχετική πίστωση που έχει προβλεφτεί στον Προϋ¬ 
πολογισμό Γ’ Κ.Α.Π.Η. Δήμου Ρεθύμνης οικ. έτους 2004 
με Κ.Α. 05-113.1 «Αποζημίωση για υπερωριακή εργασία» 
3.000 ευρώ, αποφασίζουμε: 


Καθιερώνουμε υπερωριακή απογευματινή, νυχτερινή 
εργασία στους μόνιμους υπαλλήλους του Γ’ Κ.Α.Π.Η. Δή¬ 
μου Ρεθύμνης για το έτος 2004 ως εξής: 

ΚΛΑΔΟΣ ΑΡΙΘΜΟΣ ΑΠΟΓΕΥΜΑΤΙΝΕΣ ΝΥΧΤΕΡΙΝΕΣ 

ΥΠΑΛΛΗΛΩΝ ΩΡΕΣ ΩΡΕΣ 

ΤΕ2 1 250 50 

ΤΕ8 1 250 50 

Η απόφαση αυτή σύμφωνα με τις διατάξεις του άρθρου 
16 του Ν. 3205/2003 δεν μπορεί να έχει αναδρομική ισχύ 
πέραν του μηνάς από την ημερομηνία δημοσίευσής της 
στην Εφημερίδα της Κυβερνήσεως. Η προκύπτουσα σχε¬ 
τική δαπάνη δε δύναται να υπερβαίνει κατά μήνα το ένα 
δωδέκατο (1/12) των εγγεγραμμένων πιστώσεων. 

Η συνολική δαπάνη που θα προκληθεί δεν μπορεί να 
υπερβεί τις πιστώσεις που έχουν γραφεί στον προϋπολο¬ 
γισμό για την αιτία αυτή. 

Αύξηση των σχετικών πιστώσεων για την παραπάνω αι¬ 
τία με μεταφορά κονδυλίων από πιστώσεις άλλων κατη¬ 
γοριών δαπανών δεν επιτρέπεται να γίνει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 21 Ιουλίου 2004 

Ο Πρόεδρος 
ΜΑΝΟΛΗΣ ΜΑΡΙΟΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




